Forensiese toetse lei glo tot inhegtenisname | Maroela Media
'n Foto van Deon, Christelle en Marthella Steenkamp tydens hul roudiens. Foto: Maricelle Botha/OFM
Die minderjarige wat gister in hegtenis is weens die moorde op Deon, Christelle en Marthella Steenkamp op Goeie Vrydag, sal waarskynlik in 'n plek van veiligheid gehou word tot hy Donderdag in die hof verskyn.
OFM berig dat die skoolhoof van 'n skool in Bloemfontein bevestig het dat 'n leerling gister op die skoolgronde in hegtenis geneem is. Hy is glo in die hoof se kantoor in hegtenis geneem waarna hy glo na Kimberley geneem is waar hy 'n maatskaplike werker sou sien. Die 16-jarige sal volgens berigte voorlopig in 'n plek van veiligheid gehou word voor sy hofverskyning. Beeld berig dat die uitslag van forensiese toetse tot die inhegtenisname gelei het. Daar is glo buskruit op die seun se klere gevind en sy vingerafdrukke was glo op die wapens wat in die skietery gebruik is.
Johan Bezuidenhout, adjunk-direkteur van openbare vervolging in die Oos-Kaap en kenner van die Kinderwet, het aan OFM gesê 'n informele en voorlopige verhoor met al die betrokke partye sal voor die minderjarige se hofverskyning gehou word. Tydens die informele verhoor sal daar glo besluit word of die beskuldigde vir 'n afleidingsprogram kwalifiseer en of hy verder tereg sal staan in 'n kinderhof. Bezuidenhout sê indien die minderjarige skuldig bevind word kan hy moontlik 'n gedeelte van sy vonnis in 'n jeugsentrum spandeer voor hy na 'n gevangenis oorgeplaas sal word op sy 21ste verjaardag.
Die Steenkamps is op Goeie Vrydag op hul plaas Naauwhoek buite Griekwastad doodgeskiet. Don, wat ten tyde van die moord op sy ouers en suster 15 jaar oud was, is die enigste oorlewende van die tragedie.
Nuuskommentaar: Lonmin, die intelligensiedienste en ander spookstories
Lonmin: 'Shut up' sê minister
Ek se nog dis die Don-mannetjie wat sy ouers en suster vermoor het, As jy na sy gesig kyk met die begrafnis van sy ouers en susterwas hy soos n bang wolf wat nie weet waar om te skuil nie. Merk my wooorde dit is Don, hy mag dink hy t n volmaakte moord gepleeg maar die waarheid sal uitkom.
Mense oordeel so maklik deur net na mense te kyk. Hy is n blote kind, wie van ons weet wat in n ander ou se hart aangaan en hoe hy voel?